CELEX: 62014FN0132
Language: bg
Date: 2014-11-17 00:00:00
Title: Дело F-132/14: Жалба, подадена на 17 ноември 2014 г.  — ZZ/Европейски парламент

2.2.2015   
            
            
               BG
            
            
               Официален вестник на Европейския съюз
            
            
               C 34/52
            
         Жалба, подадена на 17 ноември 2014 г. — ZZ/Европейски парламент
   (Дело F-132/14)
   (2015/C 034/64)
   Език на производството: френски
   
      Страни
   
   
      Жалбоподател: ZZ (представител: L. Levi, avocat)
   
      Ответник: Европейски парламент
   
      Предмет и описание на спора
   
   Отмяна на решенията, приети от Европейския парламент в изпълнение на Решение на Съда на публичната служба от 12 декември 2013 г., F-129/12, по дело CH/Парламент, с които се отказва образуването на административно разследване по жалбата на жалбоподателката за тормоз, отказва се плащане на жалбоподателката на допълнително финансово обезщетение и на всички надбавки, свързани с наличието на нейния договор за акредитиран парламентарен сътрудник, чието прекратяване Съдът на публичната служба отменя в своето предходно решение, и искане за обезщетение за имуществените и неимуществени вреди, които тя твърди, че е претърпяла
   
      Искания на жалбоподателя
   
   
               —
            
            
               Отмяна на решението на Европейския парламент от 3 март 2014 г., доколкото него се отказва образуването на административно разследване по жалбата за тормоз на жалбоподателката, както и на решението от 2 април 2014 г., доколкото с него се отказва плащането на жалбоподателката на сумата от 5  686 евро, тъй като тези решения съдържат взетите от институцията мерки, с които според нея се прилага Решение на Съда на публичната служба от 12 декември 2013 г. по дело F-129/12, CH/Европейски парламент;
            
         
               —
            
            
               Отмяна на решението на Европейския парламент от 4 август 2014 г., получено на 7 август 2014 г., с което се отхвърля жалбата, подадена от жалбоподателката на 16 април 2014 г. по административен ред, доколкото с това решение се отказва плащането на сумата от 5  686 евро, отказва се обезщетяване на вредите на жалбоподателката, понесени от нея в резултат от късното получаване на служебна карта за акредитиран парламентарен сътрудник, на служебен електронен адрес и на достъп до вътрешния сайт на Европейския парламент, отказва се образуването на административно разследване по нейната жалбата за тормоз и не се присъжда обезщетяване на неимуществените вреди, претърпени от жалбоподателката вследствие последните откази;
            
         
               —
            
            
               да се осъди ответника да заплати обезщетение, определено в размер на 1 44  000 евро, за имуществените вреди на жалбоподателката;
            
         
               —
            
            
               да осъди ответника да заплати обезщетение, определено ex aequo et bono в размер на 60  000 евро, за нанесени на жалбоподателката неимуществени вреди;
            
         
               —
            
            
               да осъди ответника да заплати лихви за забава, определени в размер на лихвения процент на Европейската централна банка, увеличен с 2 пункта, върху посочените по-горе суми от 5  686 евро и 1 44  000 евро;
            
         
               —
            
            
               да се осъди Европейският парламент да заплати съдебните разноски.